
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 26. septembra noteikumos Nr. 543 "Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.2. pasākuma "Inovācijas laboratorija digitalizācijas priekšrocību izmantošanai" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts "Grozījumi Ministru kabineta 2023. gada 26. septembra noteikumos Nr. 543 "Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.2. pasākuma "Inovācijas laboratorija digitalizācijas priekšrocību izmantošanai" īstenošanas noteikumi"" (turpmāk – grozījumu projekts) izstrādāts, pamatojoties uz:
1) Eiropas Savienības fondu 2021.–2027. gada plānošanas perioda vadības likuma 19. panta 13. punktu, lai nodrošinātu sekmīgu un savlaicīgu Eiropas Savienības fondu līdzekļu apguvi; 
2) Eiropas Komisijas 2025. gada 23. janvāra īstenošanas lēmums C(2025) 401, ar kuru groza Īstenošanas lēmumu C(2022) 8712, ar ko programmu "Eiropas Savienības kohēzijas politikas programma 2021.– 2027. gadam" apstiprina Eiropas Reģionālās attīstības fonda, Kohēzijas fonda, Eiropas Sociālā fonda Plus un Taisnīgas pārkārtošanās fonda atbalsta piešķiršanai saskaņā ar mērķi "Investīcijas nodarbinātībai un izaugsmei" Latvijā;
3) Eiropas Savienības fondu 2021.-2027. gada plānošanas perioda Uzraudzības komitejas lēmumprojektu Nr. 2026/5.2-6/16 "Par Inovācijas laboratorijas rezultātu publicēšanu" (gala redakcija vēl saskaņošanas procesā).

Balstoties uz minēto, Valsts kanceleja kā Eiropas Savienības fondu atbildīgā iestāde (turpmāk – atbildīgā iestāde), lai nodrošinātu sekmīgu 1.3.1.2. pasākuma "Inovācijas laboratorija digitalizācijas priekšrocību izmantošanai" (turpmāk – 1.3.1.2. pasākums) īstenošanu, ir izvērtējusi nepieciešamību precizēt Ministru kabineta 2023. gada 26. septembra noteikumu Nr. 543 "Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.2. pasākuma "Inovācijas laboratorija digitalizācijas priekšrocību izmantošanai" īstenošanas noteikumi"" (turpmāk – MK noteikumi Nr. 543) 3., 5. un 10. punktu (pasākuma kopējais finansējums), vienlaikus veicot precizējumus arī 22. punktā un 24.4. apakšpunktā, kā arī papildinot tos ar jaunu – 15.3. apakšpunktu (netiešās izmaksas).
1.2. Mērķis
Mērķa apraksts
Grozījumu projekta izstrādes mērķis ir precizēt 1.3.1.2. pasākuma kopējā pieejamā finansējuma apjomu, kā arī papildināt to ar netiešo attiecināmo izmaksu iespēju.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK noteikumi Nr. 543 reglamentē kārtību, kādā īsteno 1.3.1.2. pasākumu, nosakot tā mērķi, plānoto un pieejamo finansējumu un nacionālā līdzfinansējuma likmi, prasības Eiropas Reģionālā attīstības fonda (turpmāk – ERAF) finansējuma saņēmējam, atbalstāmās darbības un attiecināmās izmaksas, kā arī īstenošanas termiņu. Atbildīgās iestādes funkcijas 1.3.1.2. pasākuma ietvaros pilda Valsts kanceleja, savukārt finansējuma saņēmējs ir Valsts kancelejas Valsts pārvaldes politikas departaments. 2024. gada 22. februārī tika noslēgta Vienošanās par Eiropas Savienības fonda projekta īstenošanu Nr. 1.3.1.2/1/23/I/001.

Saskaņā ar MK noteikumu Nr. 543 3. punkta pašreizējo redakciju pasākumam plānotais kopējais finansējums ir 1 305 002 euro (no tā elastības finansējums 205 832 euro), tai skaitā ERAF finansējums 1 109 250 euro (no tā elastības finansējums 174 956 euro) un valsts budžeta līdzfinansējums 195 752 euro (no tā elastības finansējums 30 876 euro). Bet 10. punkts cita starpā nosaka, ka projekta iesniegumā pasākuma īstenošanai pieejamo finansējumu plāno ne vairāk kā 1 099 170 euro apmērā, tai skaitā ERAF finansējumu 934 294 euro apmērā, bet valsts budžeta līdzfinansējumu – 164 876 euro apmērā. Savukārt 5. punkts paredz, ka atbildīgā iestāde pēc Eiropas Komisijas lēmuma par vidusposma pārskatu var ierosināt no 2026. gada 1. janvāra palielināt saskaņā ar vienošanos par projekta īstenošanu pieejamo finansējumu līdz kopējam finansējuma apmēram.

2023. gada 26. aprīļa Ministru komitejas Eiropas Savienības fondu jautājumos sēdē konceptuāli tika atbalstīts Finanšu ministrijas piedāvātais finansējuma pārdales variants par Eiropas Savienības fondu 2021.–2027. gada plānošanas perioda finansējuma pārcelšanu uz REPOWER EU instrumentu Kundziņsalas Net Zero industriālās teritorijas projekta finansēšanai, un 2023. gada 8. maijā par minēto variantu tika panākta vienošanās Koalīcijas sadarbības padomē. Savukārt 2025. gada 23. janvārī Eiropas Komisija pieņēma lēmumu par ES kohēzijas politikas programmas 2021.–2027.gadam grozījumu (Nr. 2) apstiprināšanu.
Problēmas un risinājumi
Problēmas apraksts
Ar Eiropas Savienības kohēzijas politikas programmas 2021.–2027. gadam grozījumiem Nr. 2 par 1,31 % tika samazināts Valsts kancelejai pieejamais kopējais ERAF finansējuma apmērs, kurš tika novirzīts Kundziņsalas Net Zero industriālās teritorijas projekta finansēšanai. No 1.3.1.2. pasākumam sākotnēji plānotā elastības finansējuma tika pārdalīti 17 034 euro (tai skaitā ERAF daļa 14 478 euro un valsts budžeta līdzfinansējums 2556 EUR). Tādējādi MK noteikumos Nr. 543 norādītais kopējā pieejamā finansējuma apjoms ir jāsamazina.

Izstrādājot MK noteikumus Nr. 543, sākotnēji 1.3.1.2. pasākumam netika plānotas netiešās attiecināmās izmaksas. Ņemot vērā, ka projekta administrēšanu nodrošina tikai viens cilvēks – projekta vadītājs, periodiski atbalsta funkciju nodrošināšanai rodas nepieciešamība piesaistīt arī citus Valsts kancelejas nodarbinātos (juriskonsultu, iepirkumu speciālistu, grāmatvedi, departamenta konsultantu), tomēr atlīdzības izmaksu apjoms ir ierobežots (tiek piemērota vienotā likme līdz 20 % apmērā no projekta tiešajām attiecināmajām īstenošanas izmaksām, kas nenodrošina projekta vadītāja un atbalsta funkciju veicēju atlīdzību līdz projekta termiņa beigām, ņemot vērā salīdzinoši nelielo finansējuma apjomu un ilgo projekta ieviešanas periodu). Līdz ar to projekta mērķu sasniegšanai un efektīvai finansējuma izmantošanai ir nepieciešams paredzēt arī netiešās attiecināmās izmaksas, tādējādi nodrošinot projekta vadītāja, kā arī atbalsta funkciju veicēju atlīdzību līdz projekta termiņa beigām.

Atsaucoties uz Finanšu ministrijas 20.05.2026. vēstuli Nr. 5.1-24/21/1416 par Inovācijas laboratorijas darbības rezultātu publicēšanu un investīciju efektivitātes nodrošināšanu, kā arī Eiropas Savienības fondu 2021.-2027. gada plānošanas perioda Uzraudzības komitejas lēmumprojektu Nr. 2026/5.2-6/16 "Par Inovācijas laboratorijas rezultātu publicēšanu", MK noteikumu Nr. 543 22. punkts ir jāpapildina ar normu, kas nostiprinātu pienākumu publiskot visu Inovācijas laboratorijas sprintu rezultātus.

MK noteikumu Nr. 543 24.4. apakšpunktā ir iekļauta atsauce uz Eiropas Parlamenta un Padomes 2018. gada 18. jūlija Regulas (ES, Euratom) Nr. 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012, 61. pantu un prasība finansējuma saņēmējam parakstīt interešu konflikta neesības apliecinājumu. Tā kā šis regulējums ir tieši piemērojams t. s. daudzpakāpju projektiem, bet 1.3.1.2. pasākuma projekts tāds nav, šāda prasība un atsauce uz Regulas 61. pantu nav pamatota.
Risinājuma apraksts
Pamatojoties uz Eiropas Komisijas 2025. gada 23. janvāra īstenošanas lēmumu C(2025) 401, ar kuru groza Īstenošanas lēmumu C(2022) 8712, ar ko programmu "Eiropas Savienības kohēzijas politikas programma 2021.–2027. gadam" apstiprina Eiropas Reģionālās attīstības fonda, Kohēzijas fonda, Eiropas Sociālā fonda Plus un Taisnīgas pārkārtošanās fonda atbalsta piešķiršanai saskaņā ar mērķi "Investīcijas nodarbinātībai un izaugsmei" Latvijā, tiek rosināti grozījumi MK noteikumos Nr. 543, samazinot 3. punktā noteikto kopējā pieejamā finansējuma apjomu, kā arī svītrojot informāciju par elastības finansējumu:
"Pasākuma ietvaros kopējais pieejamais finansējums ir 1 287 968 euro, tai skaitā Eiropas Reģionālās attīstības fonda finansējums 1 094 772 euro un valsts budžeta līdzfinansējums 193 196 euro."

Tiek svītrots 5. punkts, ņemot vērā, ka Eiropas Komisijas lēmums par vidusposma pārskatu ir saņemts un Programmā ir veikti attiecīgi grozījumi. Vienlaikus tiek precizēta 10. punkta redakcija, svītrojot otro teikumu, kas noteica 1.3.1.2. pasākuma finansējuma apjomu pirms Eiropas Komisijas lēmuma par vidusposma pārskatu un elastības finansējuma piešķiršanas. Pēc minētā Eiropas Komisijas lēmuma viss pasākuma finansējums tiek pārkvalificēts par pieejamo finansējumu un norādīts 3. punktā.

Pēc grozījumu projekta stāšanās spēkā 1.3.1.2. pasākuma finansējuma sadalījums pa intervences kodiem būs sekojošs:
- intervences kategorijā "Intervences laukums" Nr. 016 "Valsts pārvaldes IKT risinājumi, e-pakalpojumi, lietotnes " – ERAF finansējums 1 109 250.00 euro;
- intervences kategorijā "Finansējuma veids" Nr. 1 "Dotācija" - ERAF finansējums 1 109 250.00 euro;
- intervences kategorijā "Teritoriālie sasniegšanas mehānismi" Nr. 33 "Bez teritoriālā mērķa" - ERAF finansējums 1 109 250.00 euro;
- intervences kategorijā "ESF+ sekundārās tēmas" Nr. 09 "Nepiemēro" - ERAF finansējums 1 109 250.00 euro;
- intervences kategorijā "Dzimumu līdztiesība" Nr. 3 "Dzimumu neitralitāte" - ERAF finansējums 1 109 250.00 euro.

Ar grozījumu projektu MK noteikumi tiek papildināti ar jaunu 15.3. apakšpunktu, kas paredz netiešās attiecināmās izmaksas (izmaksas, kas nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus projekta īstenošanai un projekta rezultātu sasniegšanai). Netiešās attiecināmās izmaksas tiek plānotas 7 procentu apmērā no tiešajām attiecināmajām izmaksām. 
Atbilstoši Eiropas Parlamenta un Padomes Regulas (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai, 54.pantam netiešo izmaksu vienoto likmi var piemērot līdz 7 % apmērā no attiecināmajām tiešajām izmaksām vai līdz 15 % apmērā no attiecināmajām tiešajām personāla izmaksām. Savukārt saskaņā ar Vadošās iestādes Vadlīniju par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros 33. punktu, plānojot netiešo attiecināmo izmaksu procentuālo apmēru, atbildīgā iestāde izvērtē konkrētajam pasākumam piemērotāko vienoto likmi, ņemot vērā tā ietvaros finansēto projektu lielumu, sarežģītību, paredzamo administrēšanas intensitāti, darbietilpību un vienotās likmes piemērošanas ierobežojumus. Šajā gadījumā, balstoties uz minēto izvērtējumu, atbildīgā iestāde secināja, ka projekta mērķu sasniegšanai un profesionālas projekta administrēšanas nodrošināšanai piemērotākā ir likme līdz 7 % apmērā no attiecināmajām tiešajām izmaksām.

Lai novērstu dubultā finansējuma risku, no tiešo attiecināmo personāla izmaksu 20% vienotās likmes izmaksām tiks nodrošināta projekta vadītāja atlīdzība, savukārt no netiešajām izmaksām tiks segta atbalsta funkciju personāla atlīdzība (piemēram, juriskonsults, iepirkumu speciālists, grāmatvedis, departamenta konsultants u.c.).

Grozījumu projektam nav ietekmes uz projekta ietvaros apstiprinātajiem izdevumiem, jo likme tiks piemērota tikai tam finansējumam, kas veidosies pēc grozījumu projekta spēkā stāšanās brīža.

Tiek precizēts MK noteikumu Nr. 543 22. punkts, uzsverot, ka finansējuma saņēmēja pienākums savā tīmekļvietnē ievietot aktuālo informāciju par projekta īstenošanu ietver arī visu projekta ietvaros organizēto Inovācijas laboratorijas sprintu rezultātu publiskošanu.

Tiek precizēta 24.4. apakšpunkta redakcija, svītrojot atsauci uz Regulu un prasību parakstīt interešu konflikta neesības apliecinājumu.

Pamatojoties uz veiktajiem grozījumiem MK noteikumos Nr. 543, būs nepieciešams veikt grozījumus arī vienošanās par Eiropas Savienības fonda projekta īstenošanu Nr. 1.3.1.2/1/23/I/001, precizējot projekta budžeta kopsavilkumu, finansēšanas plānu, īstenošanas grafiku, darbību aprakstus un nepieciešamības gadījumā citas sadaļas. Vienlaikus jāuzsver, ka grozījumi pozitīvi ietekmēs finansējuma saņēmēja intereses, dodot iespēju palielināt projekta ietvaros sasniedzamos rezultātus un paaugstināt ieguldītā finansējuma atdevi.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	238 213
	0
	252 691
	-14 478
	200 534
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	238 213
	0
	252 691
	-14 478
	200 534
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	280 250
	0
	297 284
	-17 034
	235 925
	0
	0

	2.1. valsts pamatbudžets
	280 250
	0
	297 284
	-17 034
	235 925
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	-42 037
	0
	-44 593
	2 556
	-35 391
	0
	0

	3.1. valsts pamatbudžets
	-42 037
	0
	-44 593
	2 556
	-35 391
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	2 556
	
	0
	0

	5.1. valsts pamatbudžets
	
	0
	
	2 556
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Ar grozījumu projektu finansējums tiek samazināts par 17 034 euro (tai skaitā ERAF daļa 14 478 euro un valsts budžeta līdzfinansējums 2 556 EUR). Līdz ar to pasākumam pieejamais kopējais finansējums ir 1 287 968 euro, tai skaitā ERAF finansējums – 1 094 772 euro un valsts budžeta līdzfinansējums – 193 196 euro.
Budžeta ieņēmumi ir finansējuma ERAF daļa 85 procentu apmērā no projekta attiecināmajām izmaksām. Budžeta izdevumi ir kopējie projekta ieviešanai nepieciešamie līdzekļi attiecīgajā gadā.
Projekta ieviešana ir uzsākta 2023. gada 29. novembrī. No projekta uzsākšanas līdz 2025. gada beigām SAMP 1.3.1.2. projekta investīciju izpilde ir 491 543 euro (tai skaitā ERAF finansējums 417 812 euro un valsts budžeta līdzfinansējums – 73 731 euro). Atlikušā finansējuma sadalījums pa gadiem indikatīvi plānots šādi:
- 2026. un 2027. gadā – 280 250 euro ik gadu, tai skaitā ERAF finansējums 238 213 euro un valsts budžeta līdzfinansējums 42 037 euro;
- 2028. gadā – 235 925 euro, tai skaitā ERAF finansējums 200 534 euro un valsts budžeta līdzfinansējums 35 391 euro.

Finansējuma sadalījums pa gadiem norādīts indikatīvi un var tikt precizēts pēc finansējuma saņēmēja izstrādātiem un iesniegtiem vienošanās par projekta īstenošanu grozījumiem.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Finansējuma ietaupījums 17 034 euro apjomā (tai skaitā ERAF daļa 14 478 euro un valsts budžeta līdzfinansējums 2 556 euro) ar Eiropas Savienības kohēzijas politikas programmas 2021.–2027. gadam grozījumiem Nr. 2 ir novirzīts Kundziņsalas Net Zero industriālās teritorijas projekta finansēšanai (SAM 2.5.1.).
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Grozījumu projekts paredz samazināt 1.3.1.2. pasākuma finansējuma apjomu, pamatojoties uz Eiropas Savienības kohēzijas politikas programmas 2021.–2027. gadam grozījumiem Nr. 2. Ņemot vērā, ka Eiropas Savienības kohēzijas politikas programmas 2021.–2027. gadam grozījumu saskaņošana tiek organizēta ES fondu uzraudzības komitejas ietvaros, kurā ar balsstiesībām piedalās arī sociālo un sadarbības partneru pārstāvji, atsevišķa sabiedrības līdzdalība šajā gadījumā netika organizēta. Turklāt grozījumu projekts neparedz tādas izmaiņas, kas negatīvi ietekmētu mērķa grupas vai citu sabiedrības grupu vajadzības, bet skar tādus projekta ieviešanas nosacījumus, kas ir saistoši tikai finansējuma saņēmējam. Attiecīgi sabiedrības līdzdalība netika sludināta.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts kanceleja
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

